

Konkursa dialoga “Darba laika plānošanas rīka ieviešana un uzturēšana” 
(ID Nr. NMPD 2026/19) Iepirkuma komisijas atbildes
uz ieinteresētā pretendenta jautājumiem

Jautājums Nr.1
Paziņojumi un piekļuves tiesības
Atsauce: 2.pielikuma 6.sadaļa “Darba laika grafiku modulis”.
Vai sistēmai, ja tā piedāvā ārpus darba esošus darbiniekus kā iespējamos aizstājējus, jānodrošina arī paziņošanas, izsaukšanas vai apstiprināšanas process, un kā šādā gadījumā jāierobežo lietotāju piekļuves tiesības ārpus viņu pašu struktūrvienības?

Atbilde Nr.1
Atbilde tiek sniegta pieņemot, ka “ārpus darba esošs darbinieks” ir darbinieks kurš konkrētajā dienā nav ieplānota maiņa.
Attiecībā uz TS aprakstīto par darbinieku aizvietošanu, izveidojot dežūras maiņas pieteikumu aizvietotājs saņem paziņojumu par pieteikuma saskaņošanu (6.4.2.), kad pieteikums ir apstiprināts, tad pieteicējam un aizvietotājam tiek parādīts paziņojums par pieteikuma apstiprināšanu (6.4.5.).
Ja darbinieks tiek ieplānots ne savā struktūrvienībā, tad skatos, kur tiek attēlots pilns struktūrvienības grafiks, no ne savas struktūrvienības, viņam jāattēlo tikai konkrētās maiņas ieraksts, nevis viss struktūrvienības grafiks.

Jautājums Nr.2
Darbinieku meklēšana ārpus struktūrvienības
Atsauce: 2.pielikuma 5.sadaļa “Atvaļinājumu plānu modulis” un 6.sadaļa “Darba laika grafiku modulis”.
Vai sistēmai, veidojot darba grafikus un brigādes, jāmeklē pieejami darbinieki tikai attiecīgās struktūrvienības ietvaros, vai arī visā NMPD organizācijā, ņemot vērā darbinieka primāro un sekundāro darba vietu, kā arī darbu vairākās struktūrvienībās?

Atbilde Nr.2
Veidojot grafikus, sistēmai darbinieki ir jāmeklē tikai attiecīgajā struktūrvienībā (6.2.).

Jautājums Nr.3
Darbs vairākās struktūrvienībās vienotā skatā
Atsauce: 2.pielikuma 6.sadaļa “Darba laika grafiku modulis”.
Vai sistēmai jāspēj atspoguļot darbu vairākās struktūrvienībās vienotā skatā, lai plānotājs redzētu visas ieplānotās maiņas un iespējamos konfliktus?

Atbilde Nr.3
Jā, sistēmai ir jāatspoguļo vienotā skatā visas darbinieka slodzes visās struktūrvienībās (6.2.).

Jautājums Nr.4
Brigāžu veidošanas līmenis un aizstājēji
Atsauce: 2.pielikuma 6.sadaļa “Darba laika grafiku modulis” un apakšsadaļa “NMP brigāžu Darba grafika sagatavošanas nosacījumi”.
Vai brigāžu veidošana jāvērtē organizācijas, struktūrvienības vai lokalizācijas punkta līmenī, un vai sistēmai jāsniedz aktīvi aizstājēju ieteikumi vai tikai jāattēlo iespējamie kandidāti manuālam lēmumam?

Atbilde Nr.4
Brigāžu grafika veidošana jāveido primāri pēc struktūrvienības, tad pēc lokalizācijas un tad pēc brigāžu profila (6.2.).
Par to vai sistēmai jāsniedz aktīvi aizstājēju ieteikumi, tiks pārrunāti ar Pretendentiem 2.kārtā – sarunās.

Jautājums Nr.5
Nenokomplektētu brigāžu novēršana
Atsauce: 2.pielikuma 5.sadaļa “Atvaļinājumu plānu modulis”.
Vai sistēmai jānovērš atvaļinājumu plāni, kas var izraisīt brigāžu nenokomplektēšanu, vai pietiek ar brīdinājumu plānotājam?

Atbilde Nr.5
Atvaļinājumu grafiks nav saistīts ar darba laika grafiku, jo darba laika grafikā jāatrāda tikai apstiprinātās prombūtnes no RVS Horizon.

Jautājums Nr.6
Atvaļinājumi un brigāžu gatavība
Atsauce: 2.pielikuma 5.sadaļa “Atvaļinājumu plānu modulis” un 6.sadaļa “Darba laika grafiku modulis”.
Kā atvaļinājumu plānošanā jānodrošina līdzsvars starp darbinieku vēlmēm un minimālo gatavību brigāžu, struktūrvienību un lokalizācijas punktu nodrošināšanai?

Atbilde Nr.6
Obligāti ievērojams ir Darba likuma 150.panta 5.punkts un nepārsniegt 10 procentus no amatu grupas kopskaita (5.4.). Papildus kritēriji tiks pārrunāti ar Pretendentiem 2.kārtā – sarunās.

Jautājums Nr.7
Aizstājēju atlase no nedarba laika
Atsauce: 2.pielikuma 6.sadaļa “Darba laika grafiku modulis”.
Vai sistēmai, piedāvājot aizstājējus vai alternatīvu brigādes sastāvu, jāņem vērā tikai darbinieki, kuri jau ir ieplānoti darbā, vai arī ārpus darba esoši darbinieki, kurus var piesaistīt virsstundu, papildu maiņas vai cita saskaņota risinājuma ietvaros?

Atbilde Nr.7
Sistēmai jāpiedāvā tie darbinieki, kuri nav ieplānoti maiņās un kuriem nav prombūtnes.
Par to vai sistēmai jāsniedz aktīvi aizstājēju ieteikumi, papildus tiks pārrunāti ar Pretendentiem 2.kārtā – sarunās.	

